《和松皋太宰元夕宴会三首 其三》
明代·孙承恩

轺车乍息入都门，谊辱铨卿特见援。已叨文饮陪诸老，况直佳辰届上元。

明月照帘翻舞袖，清歌按节缓芳尊。却思当日咨询处，愁剧逢人说塞垣。

作者简介：（1485—1565）松江华亭人，字贞父(甫)，号毅斋。孙衍子。正德六年进士。授编修，历官礼部尚书，兼掌詹事府。嘉靖三十二年斋宫设醮，以不肯遵旨穿道士服，罢职归。文章深厚尔雅。工书善画，尤擅人物。有《历代圣贤像赞》、《让溪堂草稿》、《鉴古韵语》。